CELEX: 32016D1201
Language: et
Date: 2016-07-13 00:00:00
Title: Euroopa Parlamendi, nõukogu ja komisjoni otsus (EL, Euratom) 2016/1201, 13. juuli 2016, millega nimetatakse ametisse Euroopa Pettustevastase Ameti (OLAF) järelevalvekomitee liikmed

23.7.2016   
            
            
               ET
            
            
               Euroopa Liidu Teataja
            
            
               L 198/40
            
         EUROOPA PARLAMENDI, NÕUKOGU JA KOMISJONI OTSUS (EL, Euratom) 2016/1201,
   13. juuli 2016,
   millega nimetatakse ametisse Euroopa Pettustevastase Ameti (OLAF) järelevalvekomitee liikmed
   EUROOPA PARLAMENT, NÕUKOGU JA EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Aatomienergiaühenduse asutamislepingut,
   võttes arvesse Euroopa Parlamendi ja nõukogu 11. septembri 2013. aasta määrust (EL, Euratom) nr 883/2013, mis käsitleb Euroopa Pettustevastase Ameti (OLAF) juurdlusi ning millega tunnistatakse kehtetuks Euroopa Parlamendi ja nõukogu määrus (EÜ) nr 1073/1999 ja nõukogu määrus (Euratom) nr 1074/1999 (1), eriti selle artikli 15 lõiget 2,
   ning arvestades järgmist:
   
               (1)
            
            
               Määruse (EL, Euratom) nr 883/2013 artikli 15 lõikega 2 on ette nähtud, et OLAFi järelevalvekomitee koosneb viiest sõltumatust isikust, kellel on kogemusi kõrgel ametikohal kohtu- või uurimisasutustes või võrreldaval ametikohal, mis on seotud ameti tegevusvaldkondadega. Nad nimetatakse ametisse Euroopa Parlamendi, nõukogu ja komisjoni ühisel kokkuleppel. Otsuses järelevalvekomitee liikmete ametisse nimetamise kohta esitatakse ka reservnimekiri potentsiaalsetest liikmetest, kes võiksid järelevalvekomitee liikmeid nende järelejäänud ametiajal asendada, juhul kui üks või mitu liiget astub tagasi, sureb või ei saa püsivalt oma tööülesandeid täita.
            
         
               (2)
            
            
               Vastavalt artikli 15 lõikele 3 on järelevalvekomitee liikmete ametiaeg viis aastat ja seda ametiaega ei pikendata. Järelevalvekomitee eksperditeadmiste säilitamiseks asendatakse vaheldumisi kolm ja kaks liiget.
            
         
               (3)
            
            
               Vastavalt artikli 21 lõikele 2 lõpeb kahe loosi teel valitud järelevalvekomitee liikme ametiaeg erandina artikli 15 lõike 3 esimesest lausest nende ametiaja esimese 36 kuu möödumisel. Seepärast lõppes kahe 23. jaanuarist 2012 ametis olnud liikme ametiaeg 22. jaanuaril 2015. Kooskõlas määruse (EL, Euratom) nr 883/2013 artikli 15 lõikega 4 jäid need liikmed ametisse pärast oma ametiaja lõppu kuni järelevalvekomitee uute liikmete ametissenimetamise protsessi lõpuleviimiseni. Seepärast tuleks kõnealuse kahe liikme asendamiseks ametisse nimetada uued liikmed.
            
         
               (4)
            
            
               Valikumenetluse tulemusel on Euroopa Parlament, nõukogu ja komisjon seisukohal, et järelevalvekomitee liikmetena ja potentsiaalsete liikmetena ametisse nimetatavad isikud täidavad määruse (EL, Euratom) nr 883/2013 artikli 15 lõikes 2 sätestatud nõudeid, mille kohaselt nad peavad olema sõltumatud ja neil peab olema kogemusi kõrgel ametikohal kohtu- või uurimisasutustes või võrreldaval ametikohal, mis on seotud OLAFi tegevusvaldkondadega,
            
         ON TEINUD JÄRGMISE OTSUSE:
   Artikkel 1
   1.   Alates käesoleva otsuse jõustumise kuupäevast nimetatakse Euroopa Pettustevastase Ameti (OLAF) järelevalvekomitee liikmetena ametisse järgmised isikud:
   
               —
            
            
               Colette DRINAN,
            
         
               —
            
            
               Grażyna Maria STRONIKOWSKA.
            
         2.   Alates 23. jaanuarist 2017 nimetatakse Euroopa Pettustevastase Ameti (OLAF) järelevalvekomitee liikmetena ametisse järgmised isikud:
   
               —
            
            
               Maria Helena Pereira Loureiro Correia FAZENDA,
            
         
               —
            
            
               Petr KLEMENT,
            
         
               —
            
            
               Jan MULDER.
            
         3.   Järelevalvekomitee liikme tagasiastumise, surma või töövõimetuks muutumise korral asendatakse ta viivitamata järelejäänud ametiajaks allpool esitatud nimekirja esimese isikuga, kes veel ei ole järelevalvekomitee liiget asendanud:
   
               —
            
            
               Rafael MUÑOZ LÓPEZ-CARMONA,
            
         
               —
            
            
               Anca JURMA,
            
         
               —
            
            
               Dobrinka MIHAYLOVA,
            
         
               —
            
            
               Gerhard JAROSCH,
            
         
               —
            
            
               Kalliopi THEOLOGITOU,
            
         
               —
            
            
               Antonio BALSAMO,
            
         
               —
            
            
               Angelo Maria QUAGLINI.
            
         Artikkel 2
   Ülesannete täitmisel ei taotle ega võta järelevalvekomitee liikmed vastu juhiseid üheltki valitsuselt, institutsioonilt, organilt, ametilt ega asutuselt.
   Järelevalvekomitee liikmed ei käsitle küsimusi, milles esineb nende sõltumatust otseselt või kaudselt kahjustada võiv isiklik huvi, eelkõige perekondlik või finantshuvi.
   Järelevalvekomitee liikmed on oma ülesannete täitmisel kohustatud hoidma ametisaladust ja jäävad selle kohustusega seotuks pärast oma volituste lõppemist.
   Artikkel 3
   Järelevalvekomitee liikmetele hüvitatakse ametiülesannete täitmisega seotud kulud ja makstakse päevaraha iga ametiülesande täitmiseks kulunud päeva kohta. Päevaraha suuruse ja selle maksmise korra määrab kindlaks komisjon.
   Artikkel 4
   Komisjon teavitab käesolevast otsusest eespool nimetatud isikuid ja annab vastavalt artikli 1 lõikele 3 igale järelevalvekomitee liiget asendavale isikule sellest viivitamata teada.
   Artikkel 5
   Käesolev otsus jõustub 13. juulil 2016.
   
      Brüssel, 13. juuli 2016
      
         
            Euroopa Parlamendi nimel
         
         
            eesistuja
         
         Martin SCHULZ
      
      
         
            nõukogu nimel
         
         
            eesistuja
         
         Peter KAŽIMÍR
      
      
         
            komisjoni nimel
         
         
            asepresident
         
         Kristalina GEORGIEVA
      
   
   
      (1)  ELT L 248, 18.9.2013, lk 1.